คนดังซื้อFPIหุ้นฮอตพอตให้กำไร35%
กนกศักดิ์ ปิ่นแสงยรรยง พันธุ์วงศ์กล่อม ซื้อไอพีโอ FPI ด้าน HOTPOT แจกกำไรวันแรกแค่ 35%
19 ก.ย. 2555

กนกศักดิ์ ปิ่นแสงยรรยง พันธุ์วงศ์กล่อม ซื้อไอพีโอ FPI ด้าน HOTPOT แจกกำไรวันแรกแค่ 35% 
รายงานข่าวจากตลาดหลักทรัพย์ เอ็ม เอ ไอ (mai) เปิดเผยว่า บริษัท ฟอร์จูน พาร์ท อินดัสตรี้ (FPI) จะนำหุ้นเข้าจดทะเบียนและซื้อขายในตลาด mai วันที่ 20 ก.ย.นี้ มีนักลงทุนรายใหญ่หลายรายซื้อหุ้นไอพีโอในราคาหุ้นละ 3.50 บาท 
นักลงทุนที่จองซื้อหุ้นไอพีโอ FPI เช่น นายกนกศักดิ์ ซื้อหุ้นจำนวน 3 แสนหุ้น นางนพมาศ ปิ่นแสง ซื้อ 3 แสนหุ้น นายยรรยง (หมอยง) ซื้อ 3.09 แสนหุ้น นายมินทร์ อิงค์ธเนศ ซื้อ 4 แสนหุ้น นายอภิสิทธิ์ รุจิเกียรติกำจร ซื้อ 3 แสนหุ้น ปัจจุบันนายกนกศักดิ์เป็นกรรมการ บริษัท ปิคนิค คอร์ปอเรชั่น 
ส่วนผู้ถือหุ้นใหญ่เดิม “กลุ่มธนดำรงศักดิ์” ลดสัดส่วนการถือหุ้นลงเหลือ 78.68% 
FPI เสนอขายหุ้นไอพีโอ 60 ล้านหุ้น เสนอขายกรรมการและพนักงาน 3 ล้านหุ้น ประกอบธุรกิจผลิตชิ้นส่วนยานยนต์ที่ผลิตจากพลาสติก และเป็นศูนย์รวมจำหน่ายชิ้นส่วนอะไหล่รถยนต์ ผลิตภัณฑ์รวมกว่า 4.5 หมื่นรายการ
ด้านบริษัท ฮอตพอต (HOTPOT) ซึ่งหุ้นเข้าซื้อขายใน mai วันแรกวันที่ 18 ก.ย. เปิดที่ราคา 3.90 บาท และไล่ขึ้นไปสูงสุดถึง 4 บาท ก่อนมาปิดที่ 3.80 บาท เพิ่มขึ้น 35.71% จากราคาไอพีโอที่ 2.80 บาท แม้ว่าดัชนีหุ้น mai บวก 3.78 จุด หรือ 1.13% ปิดที่ 338.80 จุดก็ตาม
น.ส.สกุณา บ่ายเจริญ รองประธานเจ้าหน้าที่บริหาร HOTPOT คาดว่ารายได้ปีนี้จะเติบโต 2530% จากปีก่อนที่ทำได้ 1,470 ล้านบาท และครึ่งปีหลังตั้งเป้าขยายสาขาเพิ่มอีกจำนวน 12 สาขา จากครึ่งปีแรกเปิดไปแล้วกว่า 12 สาขา ซึ่งจะหนุนให้รายได้เพิ่มขึ้นอย่างต่อเนื่อง